Strandlopers en snippe - Wikipedia
Strandlopers en snippe
Die strandlopers en snippe (Scolopacidae) is 'n familie van voëls in die orde van steltloperagtiges (Charadriiformes). Die familie omvat 93 spesies.
Die naam strandloper word gebruik vir 'n verskeidenheid voëls van die families Charadriidae en Scolopacidae van die waadvoëls (orde Charadriiformes). By die familie Charadriidae is die snawel korter of net so lank as die kop en by die familie Scolopacidae is dit langer as die kop.
Strandlopers word byna altyd langs mere, panne, vleie en moerasse aangetref, waar hulle op moddervlaktes of in vlak water na insekte, kreefagtiges, slakkies, ensovoorts, soek. Die relatief lang snawel is 'n aanpassing by hierdie leefwyse en ook die voete is aangepas om op modder te loop. Die meeste Suid-Afrikaanse strandlopers is trekvoëls wat in die Noordelike Halfrond broei en in die winter (Noordelike Halfrond) na die suide trek.
Voëls in die familie het 'n lang liggaam met lang bene en smal vlerke. Die meeste spesies het 'n smal snawel, maar andersins is die vorm en lengte van die snawel baie veranderlik. Hulle is klein tot mediumgrootte voëls, ongeveer 12–66 cm in lengte.
Die voëls se snawels is sensitief, sodat hulle in die modder en sand vir kos kan rond voel. Hulle het gewoonlik vaal vere, met kriptiese bruin, grys, of gestreepte patrone, hoewel sommige met helder kleure in die broeiseisoen pronk.
Actitis hypoleucos - Gewone ruiter
Arenaria interpres - Steenloper
Calidris alba - Drietoonstrandloper
Calidris alpina - Bontstrandloper
Calidris bairdii - Bairdse strandloper
Calidris canutus - Knoet
Calidris ferruginea - Krombekstrandloper
Calidris fuscicollis - Witrugstrandloper
Calidris melanotos - Geelpootstrandloper
Calidris tenuirostris - Grootknoet
Gallinago media - Dubbelsnip
Gallinago nigripennis - Afrikaanse snip
Limicola falcinellus - Breëbekstrandloper
Genus Limosa (griete)
Limosa haemastica - Hudsonbaaigriet
Limosa lapponica - Bandstertgriet
Limosa limosa - Swartstertgriet
Genus Numenius (wulpe)
Numenius arquata - Grootwulp
Numenius phaeopus - Kleinwulp
Genus Phalaropus (fraiingpote)
Phalaropus fulicarius - Grysfraiingpoot
Phalaropus lobatus - Rooihalsfraiingpoot
Tringa erythropus - Gevlekte rooipootruiter
Tringa flavipes - Kleingeelpootruiter
Tringa glareola - Bosruiter
Tringa melanoleuca - Grootgeelpootruiter
Tringa nebularia - Groenpootruiter
Tringa ochropus - Witgatruiter
Tringa stagnatilis - Moerasruiter
Tringa totanus - Rooipootruiter
Tryngites subruficollis - Taanborsstrandloper
Xenus cinereus - Terekruiter
Wêreldspektrum, 1982, ISBN 0908409672, volume 26, bl. 219
↑ Harrison, Colin J.O. (1991). Forshaw, Joseph (red.). Encyclopaedia of Animals: Birds. London: Merehurst Press. pp. 103–105. ISBN 1-85391-186-0.
Ontsluit van "https://af.wikipedia.org/w/index.php?title=Strandlopers_en_snippe&oldid=2234203"
Last edited on 14 Julie 2020, at 06:09
Die bladsy is laas op 14 Julie 2020 om 06:09 bygewerk.